Кәкүкле сәғәтxa0— күркәм корпустағы диуар сәғәте, башлыса кәкүк йырын имитациялаған һуғыулы механик сәғәт (ходиктар). Ғәҙәттә тауыш сигналдары (берҙән ун икегә тиклем) сәғәт һайын ишетелә, улар ағымдағы ваҡытты һанап бирә һәм йыш ҡына гонг һуғыуы менән аралаштырыла («бумxa0— кә-күк»). Кәкүкте имитациялаған механизм XVIII быуаттың уртаһында уйлап табылған һәм шул ваҡыттан алып үҙгәртелмәгән. Кәкүкле сәғәтте тәүге тапҡыр Шварцвальд төбәге үҙәгендәге Триберг исемле немец ҡалаһында эшләгәндәр, һәр хәлдә, кәкүк сәғәте музейы тап шунда урынлашҡан.